عبداللہ بن عبدالعزیز آل سعود

شاہ عبد اللہ (پورا نام مع عربی القاب: صاحب السموء الملک و خادم الحرمین شریف الملک عبد اللہ بن عبد العزیز آل سعود)، سعودی عرب کے چھٹے بادشاہ تھے، 1 اگست 1924 کو پیدا ہوئے اور 23 جنوری 2015 کو وفات پاگئے۔شاہ فہد کے وفات کے بعد آپ شاہی تخت پر یکم اگست 2005 کو بیٹھے۔ فورب میگزین کے مطابق آپ دنیا کے آٹھویں طاقتور ترین انسان تھے۔

تعارف 

شاہ عبد اللہ بن عبد العزیز بن عبد الرحمن بن فیصل بن ترکی بن عبد اللہ بن محمد بن سعود، خادم الحرمین الشریفین ،یکم اگست 1924ء کو پیدا ہوئے۔یکم اگست 2005ء کو انہوں نے اپنے رضاعی بھا ئی شاہ فہد کی وفات کے بعد تخت کو کامیابی سے سنبھالا۔ ٢٣ جنوری سن ٢٠١٥ کو جمعرات اور جمعے کی درمیانی رات مقامی وقت کے مطابق ایک بجے ٩١ سال کی عمر میں انتقال کر گئے- ایک لمبے عرصے سے شاہ عبد اللہ کے منظر عام پر نہ آنے سے سوشل میڈیا پر گذشتہ سال سے ان کی طبیعت انتہائی ناساز ہونے کی افواہیں گردش کرنے لگی تھیں۔ کمر میں تکلیف کے باعث ان کے دو آپریشن ہو چکے تھے جن میں 13 گھنٹے کا ایک طویل آپریشن بھی شامل ہے۔ 2010 میں وہ تین ماہ تک امریکا میں بھی زیر علاج رہے تھے۔۔

ابتدائی زندگی 

شاہ عبد اللہ بن عبد العزیز السعود ابن سعود کی آٹھویں بیوی فہدہ بنت عاصی الشریم کے بطن سے ریاض میں پیدا ہوئے۔ ان کی والدہ کا تعلق سعودی عرب کے قبیلے شمر سے تھا۔ انہوں نے اس سے قبل انہوں نے دسویں راشدی امیر سعود سے شادی تھی جن کو 1920ء میں قتل کر دیا گیا تھا۔

دولت 

شاہ عبد اللہ کا شمار دنیا کے امیر ترین اشخاص میں ہوتا ہے۔ ان کی دولت کا اندازہ 21 ارب امریکی ڈالر تک ہے۔

وفات 
سعودی عرب کے حکام کے مطابق ملک کے بادشاہ عبد اللہ بن عبد العزیز 91 برس کی عمر میں انتقال کر گئے۔

شاہ عبد اللہ کی جگہ ان کے 79 سالہ بھائی شاہ سلمان بن عبدالعزیز سعودی عرب کے نئے بادشاہ بنے جنھیں دو برس قبل شہزادہ نائف بن عبدالعزیز کی وفات کے بعد ولی عہد کا منصب عطا کیا گیا تھا۔

حوالہ جات 

1436ھ کی وفیات
1924ء کی پیدائشیں
2015ء کی وفیات
آل سعود
بیسویں صدی کی عرب شخصیات
خادم الحرمین الشریفین
خادمین حرمین شریفین
سربراہان ریاست
سعودی ارب پتی
سعودی سنی مسلم
سعودی سیاست
سعودی سیاست دان
سعودی شخصیات
سعودی شہزادے
سعودی عرب کے وزرائے اعظم
سعودی عرب کے ولی عہد
سعودی مسلم شخصیات
شاہان سعودی عرب
عبد العزیز آل سعود کے بیٹے
عرب سیاست دان
قبرستان عود میں مدفون شخصیات
مسلم بادشاہ
موجودہ قومی حکمران
نشان پاکستان وصول کنندگان
نمونیا سے اموات
بیسویں صدی کے حکمران
اکیسویں صدی کے حکمران
بیسویں صدی کے سعودی سیاست دان
سعودی عرب میں نمونیا سے اموات